Čārlzs Gmelins

Čārlzs Henrijs Stjuarts Gmelins (; dzimis , miris ) bija britu vieglatlēts. 1896. gada vasaras olimpisko spēļu dalībnieks, kur izcīnīja bronzas medaļu 400 metru skriešanā, vieglatlētikā.

 Personīgā dzīve 
Gmelins dzimis Krišjanagarā Britu Indijā, kur viņa tēvs bija kristiešu misionārs, bet agrā bērnībā atgriezās Anglijā, lai mācītos.

Viņš ieguva izglītību Magdalenas koledžas skolā un Kiblas koledžā, Oksfordā. Pēc absolvēšanas viņš kļuva par Frešfīldsas skolas direktoru Oksfordā. Gmelins bija visaptverošs sportists, kurš pārstāvēja Oksfordšīru gan futbolā, gan kriketā, kur viņš no 1895. līdz 1906. gadam startēja Mazo grāfistu čempionātā.

1904. gadā viņš apprecējās ar Hesteri Roidsu.

Viņš nomira 1950. gada 12. oktobrī Cowley Road slimnīcā Oksfordā, 78 gadu vecumā, viņa sieva nomira nākamā gada aprīlī.

 1896. gada vasaras olimpiskās spēles 
Gmelins 1896. gada vasaras olimpiskajās spēlēs startēja divās sprinta disciplīnās vieglatlētikā. 100 metru skriešanā viņš savā priekšskrējienā ar rezultātu 12.9 sekundes finišēja trešajā vietā un fināla skrējienam nekvalificējās. Savukārt 400 metru skriešanā viņa rezultāts priekšskrējienā bija 1 minūte un 0.5 sekundes un viņš kā otrais labākais skrējējs aiz amerikāņa Toma Bērksa kvalificējās fināla skrējienam no sava priekšskrējiena kārtas. Fināla skrējienā Gmelins distanci veica 56.7 sekundēs un ieguva trešo vietu. Viņš piekāpās diviem amerikāņu sportistiem — Tomasam Bērksam (zelta medaļas ieguvējs) un Herbertam Džemisonam (sudraba medaļas ieguvējs).

 Rezultāti 
Q — Kvalifikācija fināla kārtai
Spēles Sporta veids Disciplīna Priekšsacīkstes Fināls Rezultāts  Vieta  Rezultāts  Vieta  1896 Atēnas 100 metri  12.9  3 400 metri  1:00.5  2 Q  56.7  

 Atsauces 

 Ārējās saites 
 Čārlzs Gmelins (SOK profils) 

Kategorija:1872. gadā dzimušie
Kategorija:1950. gadā mirušie
Kategorija:Rietumbengālē dzimušie
Kategorija:Lielbritānijas vieglatlēti
Kategorija:Lielbritānijas sportisti 1896. gada vasaras olimpiskajās spēlēs
Kategorija:Vieglatlēti 1896. gada vasaras olimpiskajās spēlēs
Kategorija:1896. gada vasaras olimpisko spēļu medaļnieki
Kategorija:Olimpiskie bronzas medaļnieki vieglatlētikā
Kategorija:Lielbritānijas olimpiskie bronzas medaļnieki
Kategorija:Sprinteri